Peter Machajdík

**Peter Mahajdik** ili **Mahađik** (, rođen 1. juna 1961 u Bratislavi, Čehoslovačka) je kompozitor kamerne, orkestarske, elektro-akustičke, kao i muzike za film i teatar.

Početkom 90-ih godina prošlog veka, pohađao je kurseve u Amsterdamu i Gracu kod Vinka Globokara, Klarensa Barloua, Dika Raijmakersa i Konrada Bemera. Pažnju svetske javnosti Mahajdik je privukao multimedijalnim projektom Intimna muzika, koji je u saradnji sa perkusionistom Dejvidom Mosom i plesačicom Doroteom Rust predstavio na Festivalu Pronalasci, u Berlinu 1994. godine. Od tada se njegova dela izvode i emituju šriom sveta.

Neke od njegovih kompozicija nastale su kao porudžbine eminentnih umetnika poput harfistkinje Floralede Saki, Klare Babel, Adriane Antalove i Kristan Toczko, zatim Džona Andersona, Dejvida Mosa, Eline Mustonen, Gvida Arbonelija, Pjera Salvadorija, Borisa Lenka, Kamernog orkestra Slovačke, Mucha kvarteta, Kvarteta ARTE i mnogih drugih. Takođe beogradski orkestar Ensemble Metamorphosis sa violistom Sašom Mirkovićem, Državna filharmonija u Košicama, Janáčekova filharmonija Ostrava, Ansambl Klaster, Ansambl Kvazars, ansambl Ako Duo i Filharmonija Pomorje iz Bidgošča izvodili njegove kompozicije. 

Godine 1992 Peter Mahajdik je dobio stipendiju nemačke službe za akademsku razmenu (Berliner Künstlerprogramm des DAAD) u oblasti muzike. Takođe, dobitnik je nagrada međunarodnog takmičenja za elektro-akustičnu muziku Rusolo-Pratela, fondacije Slovačka muzika, Češkog radija, Udruženja harmonikaša Nemačke, Muzičkog festivala u Bratislavi i druge. Bio je rezidencijalni kompozitor i saradnik Fondacije za kulturu u Berlinu Zamak Vipersdorf, Kuće umetnika iz Vorpsvede kao i Kuće umetnika Lukas iz Arenshopa. Ove godine je postao rezidencijalni kompozitor u Judenburgu u Austriji.

Jedan je od osnivača kompanije Transmjuzik komp. koja se bavi različitim medijima, improvizacijama, elektronskom muzikom i performansima.

Mahajdik se u svojim delima oslanja na nekoliko izvora inspiracija, a posebno na polifone teksture i modalne harmonije rane muzike. Takođe, elementi kao što su kontrolisano korišćenje disonance i česta upotreba molskih tonaliteta predstavljaju još neke od stilskih odlika ovog kompozitora, a većina njegovih dela ima meditativni karakter. Njegove kompozicije spadaju u grupu najslušanijih i najviše izvođenih dela od savremenih živih slovačkih autora. U Srbiji je njegovu muziku prvi prestavio Gvido Arboneli svojim koncertom u Skupštini grada Beograda pre više od decenije. Kasnije u dva navrata 2013 i 2014 godine na RTS na trećem kanalu je bila njegova muzika predstavlena u jednočasovnim emisijama, koje je uređivala gospođa Marija Šekularac. 

## Dela
* *Mothers / Majke* za violu i gudački orkestar (2023) - Premijera u Beogradu, 13. decembra 2023, Meta World Contemporary Art Festival, Bioskop Balkan, Ensemble Metamorphosis sa violistom Sašom Mirkovićem
* *This was blue* za gudački kvartet (2023)
* *Sous le ciel / Pod nebom* za harfu (2022)
* *In Embrace* za kontrabas i klavir (2017)
* *The Son* za gitaru i gudački kvartet (2017)
* *Mit den Augen eines Falken* za mandolinu i gitaru (2017)
* *Behind the Waves* za violu i gudački orkestar (2016) - Premijera u Beogradu, 30. novembra 2016, SKC, Ensemble Metamorphosis sa violistom Sašom Mirkovićem i dirigentom Ivanom Markovićem
* *Błogosławieni / Blagosloveni* za sopran, violinu i gudački orkestar   (2016)
* *Seas and Deserts* za gudački kvartet i audio playback (2015)
* *Portus pacis* za orgulje (2015)
* *Danube Afterpoint* za pikolo, flautu, klarinet, bas-klarinet, 2 klavira i gudački kvartet (2015)
* *Effugium* za harmoniku i audio playback (2015)
* *Senahh* za flautu i klavir (2015)
* *Ulity* za harfu (2015)
* *Green* za harmoniku (2015)
* *Turbulent Times* za timpani, mali bubanj, veliki bubanj i gudački orkestar  (2014)
* *Spomaleniny* za violinu i klavir (2014)
* *Munk* za violu i klavir (2013)
* *Wie der Wind in den Dünen* za gudački orkestar  (2011)
* *The Immanent Velvet* za klavir (2011)
* *Kyrie* za mešoviti hor (SATB) (2011)
* *Pictures of a Changing Sensibility* za violinu i klavir (2011)
* *Linnas* za klavir (2011)
* *Domine* za mešoviti hor i campame tubolari  (2011)
* *Flower full of Gardens* za čembalo (2010)
* *San José* za simfonijski orkestar (2010)
* *On the Seven Colours of Light* za orgulje (2007)
* *To the Rainbow So Close Again* za gudački kvartet (2004)
* *Nell'autunno del suo abbraccio insonne* za harfu (2004)
* *Obscured Temptations* za klavir (2003)
* *Si diligamus invicem* za mešoviti hor (2002)
* *Namah* za gudački orkestar  (2000)
* *Lasea* za gudački orkestar  (2000)

## Diskografija

### Albumi
* 1995: *The ReR Quarterly © Quarterly*, ReR Volume 4 No 1 CD - ReR 0401 Recommended Records
* 2003: *Namaste suite* (Guido Arbonelli - klarineti) © Mnemes HCD 102
* 2008: *Nuove musice per tromba 6* (Ivano Ascari - truba) © AZ 5005
* 2008: *The healing heating* (R(A)DIO(CUSTICA) SELECTED 2008) © Češki radio
* 2008: *Namah* © musica slovaca SF 00542131
* 2009: *Minimal harp* (Floraleda Sacchi - harfa) © DECCA / Universal 476 317
* 2011: *Inside the tree* (muzika za violončelo, harfu i elektronike) © Amadeus Arte Catalogue No. AA11003
* 2012: *Czechoslovak chamber duo* (Antonín Dvořák / Peter Machajdík / Mikuláš Schneider-Trnavský) Češki radio #CR0591-2
* 2012: *A marvelous love* - New Music for Organ (Američki orguljaš Carson Cooman igra skladbe Petera Mahajdika, Patricie Van Ness, Jima Daltona, Tima Rozema, Ala Bennera, Thomasa Åberga i Harolda Stovera), Albany Records, TROY1357
* 2012: *The Immanent Velvet* (kamerna muzika za piano, gitaru, violončelo, harfu i gudački orkestar), Azyl Records, R266-0024-2-331
* 2015: *Elektrická gitara* (kompozicija LET Petera Mahajdika za električne gitare i kompozicije Luciana Beria, Daniela Mateja, Boška Milakovića, Juraja Vajó, Pavola Bizona, Ivana Buffa), Hevhetia HV 0070-2-331

## Reference